મહત્વનું છે કે રાજ્ય સરકાર દ્વારા સરકારી શાળાઓના વિદ્યાર્થીના ઉત્તમ ભણતર માટે કરોડો રૂપીયાનું બજેટ ફાળવવામાં આવે છે. પરંતુ અહીંયા શિક્ષકો વિદ્યાર્થીઓને ભણાવવા પર યોગ્ય ધ્યાન ન આપતા હોવાના કારણે પાંચમા ધોરણના વિદ્યાર્થીને ગણિતના દાખલા તો દૂર પરંતુ ગુજરાતી પણ વાંચતા લખતા આવડતું નથી જે ઘણી જ શરમજનક બાબત કહી શકાય. તો આ સાથે જ ધોરણ 8 સુધીનો અભ્યાસ પૂર્ણ કર્યા બાદ 20 ટકા જેટલા વિદ્યાર્થીઓ ધોરણ 9નો આગળનો અભ્યાસ કરવા સરકારી અથવા અન્ય શાળામાં જતા નથી.